**incidențe**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pasărea de jar

zboru-și poartă

printre pereți de beton.

tot mai tare,

sirena poliției...

spre apus,

soarele risipește,

pe-ntinse nisipuri,

cocoșeii de aur,

spre a cinsti venirea

alaiului de stele.

berbecii

citesc printre rânduri;

spaima de morovirus

și rotavirus

slăbește vigilența scorpionilor...

unde de șoc:

în furca strălucitoare

a unui fulger,

semințe:

pulberi tămăduitoare

din rugăciunea

sfinților.

ursul archie

pescuiește pe lac;

cerbu-i departe...

apele lumii

devin tot mai reci...

nordul

nu-i de găsit;

drepturile animalelor

primează.

destine răvășite

dintr-o

răzvrătire a ochiului.

val de indignare:

foca kortis apare

doar în fotografie-

un sfat util:

fuga nu-i o soluție.

furtuni eclipsate de

scăpări de memorie;

trecutul se întoarce

prin ruinele prezentului.

alinând

tristețea zilei

c-o doină din frunză.

păianjenii

schimbă spinul

lanțului cromozonial.

prin câmpul de energie dextrogiră,

zeul suprem aplaudă.

duplicând realitatea,

scenariul pentru ce-a fost,

(de frecventa -528hz)

valabil, e astăzi.

programarea neolingvistică

anihilată-i de

altruism.

duși de dogoarea amiezii

de colo-colo;

în acest răstimp de respiro,

stăpânii zâmbind,

ne pun lanțuri la picioare...

echinocțiul în balans,

runele

anunță cutremure;

liber la vânătoarea de oameni.

mit al fățărniciei e

știința fără conștiință.

virusu-i pe cale...

în ținutul gadarenilor,

petrecere mare;

conform ordinului,

scroafa va făta doar patru purceluși.

liberi

prin strâmtorări de vise,

prin alungarea fricii,

prin rădăcini de neamuri.

călătorind-

prin pustiul Iudeii,

cu cel cu totul milostiv...